Apstiprināts

Alojas novada domes

Iepirkumu komisijas

2020. gada 13.jūlija sēdē

Protokola Nr.CA/2020/41-01

**Cenu aptauja**

ID Nr.CA/2020/41

**“Peldētapmācība skolēniem projekta “Pasākumi vietējās sabiedrības veselības veicināšanai un slimību profilaksei Alojas novadā”, Nr.9.2.4.2/16/I/028, ietvaros”**

**NOTEIKUMI**



Alojā, 2020

1. **Vispārīgā informācija**
	1. **Pasūtītājs**:

|  |  |
| --- | --- |
| **Pasūtītāja nosaukums**  | Alojas novada dome |
| **Juridiskā adrese**  | Jūras iela 13, Aloja, Alojas novads, LV-4064 |
| **Reģistrācijas Nr.** | 90000060032 |
| **Tālruņa Nr.**  | 64023925 |
| **E-pasta adrese** | dome@aloja.lv  |
| **Pasūtītāja mājaslapa internetā** | [www.aloja.lv](http://www.aloja.lv) |
| **Kontaktpersona** | Alojas novada domes Attīstības nodaļas vadītāja Jana Mošura, t.26153725, e-pasts: jana.mosura@aloja.lv |

*Cenu aptauja tiek veikta Eiropas Sociālā fonda līdzfinansētā projektā “Pasākumi vietējās sabiedrības veselības veicināšanai un slimību profilaksei Alojas novadā”, Nr.9.2.4.2/16/I/028.*

***Līgums ar cenu aptaujas uzvarētāju tiks slēgts pēc Alojas novada domes un CFLA vienošanās grozījumu noslēgšanas par projekta īstenošanu 2020.-2023. gadam. Tikai tādā gadījumā, ja tiks noslēgta vienošanās un tikai tad, ja CFLA neliks aktivitāti izņemt ārā.***

* 1. **Piedāvājumu iesniegšanas termiņš: līdz 2020. gada 23.jūlijam.**
	2. **Piedāvājumi var tikt iesniegti:**
		+ 1. iesniedzot personīgi Alojas novada domē, Jūras ielā 13, Alojā;
			2. nosūtot pa pastu vai nogādājot ar kurjeru, adresējot: Alojas novada dome, Jūras iela 13, Aloja, Alojas novads, LV-4064;
			3. nosūtot elektroniski uz e-pastu: dome @aloja.lv
	3. **Cenu aptaujas priekšmets:** Peldētapmācību organizēšana Alojas novada 3. klašu skolēniem, saskaņā ar tehnisko specifikāciju.
	4. **Prasības pretendentiem:**
		1. reģistrēts atbilstoši normatīvo aktu prasībām;
		2. pakalpojuma sniegšanu nodrošinās peldētapmācības speciālists vai peldēšanas treneris.
		3. Pakalpojuma sniegšana tiek nodrošināta ne vairāk kā 50 km attālumā no Alojas novada administratīvā centra Jūras ielā 13, Alojā, Alojas novadā.
1. **Pakalpojuma izpildes termiņš** – 2021.-2022.gads.
2. **Piedāvājuma izvēles kritērijs**: cenu aptaujas noteikumiem atbilstošs piedāvājums ar zemāko cenu.
3. **Iesniedzamie dokumenti**:
	1. Pieteikums cenu aptaujai;
	2. Finanšu piedāvājums;
	3. Speciālistu CV, kas apliecina speciālistu atbilstību 1.5. punktā minētajām prasībām, vai licence ar tiesībām veikt izglītības programmu “Peldētapmācība”.
4. **Izslēgšanas nosacījumi**
	1. Pretendents tiek izslēgts no dalības cenu aptaujā, ja piedāvājumu iesniegšanas pēdējā dienā attiecībā uz pretendentu, kam būtu piešķiramas līguma slēgšanas tiesības, konstatēti sekojoši apstākļi:
		1. Pasludināts tā maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai līdz līguma izpildes paredzamajam beigu termiņam tas būs likvidēts;
		2. tam Latvijā un valstī, kurā tas reģistrēts vai atrodas tā pastāvīgā dzīvesvieta (ja tas nav reģistrēts Latvijā vai Latvijā neatrodas tā pastāvīgā dzīvesvieta), ir nodokļu parādi, kas kopsummā katrā valstī pārsniedz 150 EUR.
5. **Piedāvājumu vērtēšana un piedāvājuma izvēles kritērijs**
	1. Piedāvājuma izvēles kritērijs ir cenu aptaujas noteikumiem atbilstošs *piedāvājums ar zemāko cenu*.
	2. Pēc lēmuma pieņemšanas visi pretendenti tiks informēti par komisijas pieņemto lēmumu. Informācija par rezultātiem tiks nosūtīta elektroniski uz pretendenta norādīto e-pasta adresi.

Iepirkumu komisijas priekšsēdētāja Liene Berga

**TEHNISKĀ SPECIFIKĀCIJA**

1. Pretendentam jānodrošina:
	1. izglītojamo instruktāžas veikšana par uzvedību un drošību peldbaseina telpās un peldētapmācības laikā;
	2. ka nodarbības vada peldētapmācības treneris un viens darbinieks, lai nodrošinātu izglītojamo drošību baseinā.
2. Skolēnu apmācība jānodrošina grupās (vidēji 10 skolēni katrā grupā), katrai grupai nodrošinot 10 nodarbības reizi nedēļā.
3. Vienas nodarbības ilgums – ne mazāk kā 45 minūtes.
4. Peldētapmācības pakalpojums jānodrošina
	1. 2020./2021. mācību gada 3. klašu skolēniem līdz mācību gada beigām,
	2. 2021./2022. mācību gada 3. klašu skolēniem līdz mācību gada beigām.

|  |  |  |  |
| --- | --- | --- | --- |
|  | Plānotais skolēnu skaits kopā | Plānotais grupu skaits | Plānotais nodarbību skaits peldbaseinā kopā |
| Skolēnu skaits (3. klases skolēni) 2020./2021. mācību gads | 40 | 4 | 40 |
| Skolēnu skaits (3. klases skolēni) 2021./2022. mācību gads | 40 | 4 | 40 |

1. Skolēnu skaits var mainīties, ņemot vērā šādus apstākļus:
	1. klašu piepildījumu;
	2. skolēnu brīvdienas, ekskursiju un pārgājienu dienas, sporta dienas, projektu nedēļu, u.c.;
	3. skolas slēgšanu darbinieku atvaļinājuma, brīvlaiku un svētku dienās.
2. Peldētapmācības pakalpojuma sniegšanas laikus Pretendents saskaņo ar Pasūtītāju ne vēlāk kā 4 kalendāro nedēļu laikā līdz peldētapmācības uzsākšanai.
3. Transporta pakalpojumus nodrošina Alojas novada pašvaldība.

**PIETEIKUMS**

cenu aptaujai “Peldētapmācība skolēniem projekta “Pasākumi vietējās sabiedrības veselības veicināšanai un slimību profilaksei Alojas novadā”, Nr.9.2.4.2/16/I/028, ietvaros”

Pasūtītājs: Alojas novada dome, Jūras iela 13, Aloja, Alojas novads, LV-4064.

|  |  |
| --- | --- |
| Pretendenta nosaukums |  |
| Reģistrācijas Nr. |  |
| Pretendenta bankas rekvizīti |  |
| Adrese |  |
| Tālr. Nr. |  |
| E-pasta adrese |  |
| Kontaktpersonas vārds, uzvārds |  |
| Kontaktpersonas tālr. Nr. un e-pasta adrese |  |

Ar šī pieteikuma iesniegšanu:

1. piedāvājam veikt **peldētapmācības skolēniem projekta “Pasākumi vietējās sabiedrības veselības veicināšanai un slimību profilaksei Alojas novadā”, Nr.9.2.4.2/16/I/028, ietvaros**, saskaņā ar cenu aptaujas noteikumiem un darba uzdevumu;
2. apstiprinām, ka esam iepazinušies ar cenu aptaujas noteikumiem, to pielikumiem un piekrītam visiem tajos minētajiem nosacījumiem, tie ir skaidri un saprotami, iebildumu un pretenziju pret tiem nav;
3. apliecinām, ka nekādā veidā neesam ieinteresēti nevienā citā piedāvājumā un nepiedalāmies nevienā citā piedāvājumā, kas iesniegts šajā cenu aptaujā;
4. visas piedāvājumā sniegtās ziņas ir precīzas un patiesas.

2020. gada \_\_\_. \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta likumīgā pārstāvja vai pilnvarotās personas paraksts, tā atšifrējums

**FINANŠU PIEDĀVĀJUMS**

|  |  |  |  |
| --- | --- | --- | --- |
| Pakalpojums | Cena par nodarbību | Nodarbību skaits | Summa |
| Peldētapmācības nodarbība peldbaseinā 1 grupai  |  | 80 |  |
| PVN 21 % |  |
| Summa ar PVN |  |

Cenā ietvertas visas izmaksas, kas tieši vai netieši saistītas ar pakalpojuma nodrošināšanu, tajā skaitā visi piemērojamie nodokļi un valsts noteiktie obligātie maksājumi pakalpojuma pilnīgai un kvalitatīvai izpildei.

Mēs piekrītam visām PASŪTĪTĀJA cenu aptaujas noteikumu izvirzītajām prasībām. Apliecinām, ka Finanšu piedāvājumā piedāvātajā cenā ir iekļautas visas izmaksas, kas ir saistītas ar darbu izpildi, tajā skaitā darbaspēka izmaksas, nodokļi, nodevas un citas saistītās izmaksas. Finanšu piedāvājumā norādītā cena visā līguma izpildes laikā ir nemainīga un nav pakļaujama nekādām izmaiņām.

2020. gada \_\_\_. \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta likumīgā pārstāvja vai pilnvarotās personas paraksts, tā atšifrējums.

*Laukus datums un paraksts neaizpilda, ja dokuments parakstīts ar drošu elektronisko parakstu un satur laika zīmogu.*